stanford-oval/wikipedia huggingface dataset:
กลุ่มงูเห่า
กลุ่มงูเห่าพรรคพลังประชาชน (กลุ่มเพื่อนเนวิน) > สมาชิกกลุ่มงูเห่า 24 คน

ชัย ชิดชอบ ประธานสภาผู้แทนราษฎร และประธานรัฐสภา สส.สัดส่วน (เสียชีวิตแล้ว)
เชิดชัย วิเชียรวรรณ สส.อุดรธานี
ทวีวัฒน์ ฤทธิ์ฤาชัย สส.สกลนคร
บุญจง วงศ์ไตรรัตน์ อดีตรัฐมนตรีช่วยว่าการกระทรวงมหาดไทย สส.นครราชสีมา
ประจักษ์ แกล้วกล้าหาญ สส.ขอนแก่น อดีตรัฐมนตรีช่วยว่าการกระทรวงคมนาคม ใน รัฐบาลอภิสิทธิ์
เพิ่มพูน ทองศรี สส.สัดส่วน
ประสิทธิ์ ตั้งศรีเกียรติกุล สส.บุรีรัมย์
ปัญญา ศรีปัญญา สส.ขอนแก่น
พัฒนา สังขทรัพย์ สส.เลย
ภิรมย์ พลวิเศษ สส.นครราชสีมา (เสียชีวิตแล้ว)
มนต์ไชย ชาติวัฒนศิริ สส.บุรีรัมย์
ยรรยง ร่วมพัฒนา สส.สุรินทร์
รังสิกร ทิมาตฤกะ สส.บุรีรัมย์
เลิศศักดิ์ ทัศนเศรษฐ สส.สุรินทร์
มานะศักดิ์ จันทร์ประสงค์ สส.นนทบุรี
วิเชียร อุดมศักดิ์ สส.อำนาจเจริญ
วีระ รักความสุข สส.สัดส่วน
ศุภชัย โพธิ์สุ อดีตรัฐมนตรีช่วยว่าการกระทรวงเกษตรและสหกรณ์ สส.นครพนม
สนอง เทพอักษรณรงค์ สส.บุรีรัมย์
สาธิต เทพวงศ์ศิริรัตน์ สส.สุรินทร์ (ต่อมาไปสังกัดพรรคเพื่อแผ่นดิน)
สุชาติ โชคชัยวัฒนากร สส.มหาสารคาม อดีตรัฐมนตรีช่วยว่าการกระทรวงคมนาคม ดำรงตำแหน่งต่อจาก นายประจักษ์ แกล้วกล้าหาญ
โสภณ ซารัมย์ สส.บุรีรัมย์ อดีตรัฐมนตรีว่าการกระทรวงคมนาคม
ศุภชัย ใจสมุทร อดีตรองโฆษกประจำสำนักนายกรัฐมนตรี
ชวรัตน์ ชาญวีรกูล อดีตรัฐมนตรีว่าการกระทรวงมหาดไทย
กลุ่มงูเห่าพรรคอนาคตใหม่

กลุ่มงูเห่าของพรรคอนาคตใหม่เกิดขึ้นในช่วงแรก เนื่องจากมี สส.ในพรรคลงมติในสภาสวนกับมติของพรรคอยู่หลายครั้ง จึงเป็นเหตุให้ถูกขับออกจากพรรค โดยระยะแรกมี 4 คน ดังนี้
กวินนาถ ตาคีย์ สส.ชลบุรี (ย้ายไปสังกัดพรรคพลังท้องถิ่นไท)
พันตำรวจโท ฐนภัทร กิตติวงศา สส.จันทบุรี (ย้ายไปสังกัดพรรคพลังประชารัฐ)
ศรีนวล บุญลือ สส.เชียงใหม่ (ย้ายไปสังกัดพรรคภูมิใจไทย)
จารึก ศรีอ่อน สส.จันทบุรี (ย้ายไปสังกัดพรรคพลังท้องถิ่นไท)
ต่อมาเมื่อพรรคอนาคตใหม่ถูกยุบ ก็มีกลุ่ม สส.ที่ไม่ได้ย้ายตามพรรคไปยังพรรคก้าวไกล และไปสังกัดพรรคร่วมรัฐบาลแทน
มณฑล โพธิ์คาย สส.กรุงเทพฯ เขต 20
โชติพิพัฒน์ เตชะโสภณมณี สส.กรุงเทพฯ เขต 23
เอกการ ซื่อทรงธรรม สส.แพร่ เขต 1
อนาวิล รัตนสถาพร สส.ปทุมธานี เขต 3
กิตติชัย เรืองสวัสดิ์ สส.ฉะเชิงเทรา เขต 1
ฐิตินันท์ แสงนาค สส.ขอนแก่น เขต 1
วิรัช พันธุมะผล สส.บัญชีรายชื่อ ลำดับที่ 36
สำลี รักสุทธี สส.บัญชีรายชื่อ ลำดับที่ 47
สมัคร ป้องวงษ์ สส.สมุทรสาคร เขต 2
จุลพันธ์ โนนศรีชัย สส.บัญชีรายชื่อ ลำดับที่ 52
โดยคนที่ 1 - 8 ย้ายไปสังกัดพรรคภูมิใจไทย ส่วนคนที่ 9 ย้ายไปสังกัดพรรคชาติพัฒนา พรรคชาติพัฒนากล้า พรรคภูมิใจไทย และพรรครวมไทยสร้างชาติตามลำดับ และคนที่ 10 ย้ายไปสังกัดพรรคชาติไทยพัฒนา
กลุ่มงูเห่าพรรคก้าวไกล

หลังจากย้ายมาจากพรรคอนาคตใหม่ ก็เกิดเหตุงูเห่าขึ้นอีก หลังลงมติไว้วางใจรัฐมนตรีอนุทิน ชาญวีรกูล และ ศักดิ์สยาม ชิดชอบ ในการลงอภิปรายไม่ไว้วางใจ
ขวัญเลิศ พานิชมาท สส.ชลบุรี เขต 5
คารม พลพรกลาง สส.บัญชีรายชื่อ
เอกภพ เพียรพิเศษ สส.เชียงราย เขต 1
พีรเดช คำสมุทร สส.เชียงราย เขต 6
ภายหลังการลงมติในครั้งนั้นได้มี สส. ที่มีพฤติกรรมงูเห่าเพิ่มอีกหนึ่งคนคือ เกษมสันต์ มีทิพย์ สส. บัญชีรายชื่อ
โดยพรรคมีมติลงโทษห้ามร่วมงานทุกกิจกรรมของพรรค โดยไม่มีการขับออกแบบกลุ่มงูเห่าพรรคอนาคตใหม่ก่อนหน้านี้ ต่อมาย้ายไปสังกัดพรรคภูมิใจไทยทั้งหมด
กลุ่มงูเห่าพรรคเพื่อไทย

พรรคเพื่อไทยมีมติขับ สส.ออกจากการเป็นสมาชิกพรรค 2 ราย ได้แก่
ศรัณย์วุฒิ ศรัณย์เกตุ สส.อุตรดิตถ์ ที่มีพฤติการณ์พูดกล่าวร้าย ทำให้พรรคเกิดความเสื่อมเสีย (ย้ายไปสังกัดพรรคเพื่อชาติ และพรรครวมไทยสร้างชาติตามลำดับ)
พรพิมล ธรรมสาร สส.ปทุมธานี เหตุเพราะช่วงปี พ.ศ. 2562 - 2564 พรพิมลไม่เคยร่วมประชุมและทำกิจกรรมพรรค รวมถึงโหวตสวนมติพรรคตลอด (ย้ายไปสังกัดพรรคภูมิใจไทย)
กลุ่มงูเห่าพรรคประชาธิปัตย์

ในการพิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี พ.ศ. 2566 รอบที่ 3 มี สส. ของพรรคประชาธิปัตย์จำนวน 16 คน ลงมติ "เห็นชอบ" ให้เศรษฐา ทวีสิน บุคคลที่ได้รับเสนอชื่อจากพรรคเพื่อไทย ขึ้นดำรงตำแหน่งนายกรัฐมนตรี ซึ่งสวนทางกับมติพรรคที่ให้งดออกเสียง และ/หรือ ไม่เห็นชอบ ดังนี้
พลตำรวจตรี สุรินทร์ ปาลาเร่ สส.สงขลา
อวยพรศรี เชาวลิต สส.นครศรีธรรมราช
เดชอิศม์ ขาวทอง สส.สงขลา
ศักดิ์สิทธิ์ ขาวทอง สส.สงขลา
สุภาพร กำเนิดผล สส.สงขลา
ยูนัยดี วาบา สส.ปัตตานี
ชัยชนะ เดชเดโช สส.นครศรีธรรมราช
พิทักษ์เดช เดชเดโช สส.นครศรีธรรมราช
ทรงศักดิ์ มุสิกอง สส.นครศรีธรรมราช
ว่าที่ร้อยโท ยุทธการ รัตนมาศ สส.นครศรีธรรมราช
สุพัชรี ธรรมเพชร สส.พัทลุง
กาญจน์ ตั้งปอง สส.ตรัง
สมบัติ ยะสินธุ์ สส.แม่ฮ่องสอน
วุฒิพงษ์ นามบุตร สส.อุบลราชธานี
ชาตรี หล้าพรหม สส.สกลนคร
จักพันธ์ ปิยพรไพบูลย์ สส.ประจวบคีรีขันธ์
กลุ่มงูเห่าพรรคไทยสร้างไทย

ในการประชุมสภาผู้แทนราษฎรเมื่อวันที่ 5 มกราคม พ.ศ. 2567 เพื่อลงมติรับหลักการร่างพระราชบัญญัติงบประมาณรายจ่ายประจําปีงบประมาณ พ.ศ. 2567 มี สส. ของพรรคไทยสร้างไทยจำนวน 3 คน ลงมติ "รับหลักการ" ร่างพระราชบัญญัตินี้ ซึ่งสวนกับมติของพรรคร่วมฝ่ายค้านที่ให้ลงมติ "ไม่รับหลักการ" ดังนี้
สุภาพร สลับศรี สส.ยโสธร
หรั่ง ธุระพล สส.อุดรธานี
อดิศักดิ์ แก้วมุงคุณทรัพย์ สส.อุดรธานี
ส่งผลให้ในวันถัดมา (6 มกราคม) ฐากร ตัณฑสิทธิ์ เลขาธิการพรรคในขณะนั้น ได้ยื่นหนังสือลาออกจากตำแหน่งเพื่อรับผิดชอบ โดยมีผลทันที
อย่างไรก็ตาม ในการประชุมสภาผู้แทนราษฎรเมื่อวันที่ 16 สิงหาคม พ.ศ. 2567 เพื่อพิจารณาให้ความเห็นชอบบุคคลซึ่งสมควรได้รับการแต่งตั้งเป็นนายกรัฐมนตรี แทนเศรษฐา ทวีสิน ที่ถูกศาลรัฐธรรมนูญวินิจฉัยถอดถอน ผลปรากฏว่า สส. พรรคไทยสร้างไทยทั้งหมดซึ่งมี 6 คน ลงมติ "เห็นชอบ" ให้แพทองธาร ชินวัตร เป็นนายกรัฐมนตรี ซึ่งสวนกับมติของพรรคร่วมฝ่ายค้านที่ให้ลงมติ "งดออกเสียง" หรือ "ไม่เห็นชอบ" ในเวลาต่อมา ฐากร ตัณฑสิทธิ์ ส.ส. บัญชีรายชื่อได้ให้สัมภาษณ์กับสื่อมวลชนว่าตัวเองและ ส.ส. อีก 5 คนที่โหวตให้แพทองธารนั้นไม่ใช่งูเห่าแต่ที่โหวตให้ก็เพราะประเทศต้องมีนายกรัฐมนตรีบริหารประเทศ พร้อมกับประกาศว่าพรรคไทยสร้างไทยยังเป็นพรรคร่วมฝ่ายค้านเหมือนเดิม แต่ในเวลาต่อมา คุณหญิงสุดารัตน์ เกยุราพันธุ์ หัวหน้าพรรคไทยสร้างไทยได้ทำการเรียกประชุมคณะกรรมการบริหารพรรค เพื่อพิจารณาการกระทำของสมาชิกสภาผู้แทนราษฎรดังกล่าว และเมื่อเวลา 16:30 น. คุณหญิงสุดารัตน์ได้แถลงข่าวขอโทษประชาชนและพรรคร่วมฝ่ายค้าน รวมถึงแถลงมติของกรรมการบริหารพรรค โดยให้คณะกรรมการจริยธรรมของพรรคสอบสวนการกระทำของทั้ง 6 คน และมีข้อสรุปในเบื้องต้นว่าจะไม่ให้ดำรงตำแหน่งในสัดส่วนของพรรคในสภาผู้แทนราษฎร จนกว่าผลสอบสวนจะแล้วเสร็จ
ต่อมาเมื่อวันที่ 21 สิงหาคม พ.ศ. 2567 คณะกรรมการวินัยและจริยธรรมของพรรคไทยสร้างไทยมีมติให้ขับ สุภาพร สลับศรี สส.ยโสธร ออกจากการเป็นสมาชิกพรรค เนื่องจากโหวตสวนมติพรรคและฝ่าฝืนอุดมการณ์พรรคหลายครั้ง อย่างไรก็ตาม ยังไม่มีการประชุมร่วมระหว่างคณะกรรมการบริหารพรรคและสมาชิกสภาผู้แทนราษฎรเพื่อลงมติขับออกจากพรรคอย่างเป็นทางการแต่อย่างใด
โรงเรียนวัดใหม่เนินพยอม

| โรงเรียนวัดใหม่เนินพยอม   อำเภอศรีราชา จังหวัดชลบุรี Wat Mai Noen Phayom School |
| --- | --- |

ที่ตั้ง
152  หมู่ที่ 1 (บ้านอ่าวอุดม) ตำบลทุ่งสุขลา อำเภอศรีราชา จังหวัดชลบุรี  20230   โทรศัพท์ 095-3810936 โทรสาร 038-351450
พิกัด: 13°07′23″N 100°53′45″E﻿ / ﻿13.1230412°N 100.8958119°E﻿ / 13.1230412; 100.8958119
ข้อมูล
ประเภท: โรงเรียนรัฐบาล 
สถาปนา: 8 ตุลาคม พ.ศ. 2473
ผู้ก่อตั้ง: นายอำเภอจัดตั้งโดยความร่วมมือของ พระครูขาบธรรมธิโร อดีตเจ้าอาวาสวัดใหม่เนินพยอม
เขตการศึกษา: สำนักงานเขตพื้นที่การศึกษาประถมศึกษาชลบุรี เขต 3
หน่วยงานกำกับ: สำนักงานคณะกรรมการศึกษาขึ้นพื้นฐาน กระทรวงศึกษาธิการ (ประเทศไทย)
รหัส: 1020080206
ผู้อำนวยการ: นายสมมาตร นธีวนาพันธ์  
ระดับชั้น: อนุบาล-ประถมศึกษาตอนปลาย
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
ห้องเรียน: 11 ห้องเรียน
พื้นที่: 1 ไร่ 3 งาน 95 ตารางวา
สี: ฟ้า   - เหลือง  
เพลง: มาร์ชโรงเรียนวัดใหม่เนินพยอม
เว็บไซต์: http://schoolweb.eduzones.com/watmai/news.php?view=20160211130317KvajncC Facebookโรงเรียนวัดใหม่เนินพยอม
โรงเรียนวัดใหม่เนินพยอม ตั้งอยู่ที่ 152 หมู่ที่ 1 (บ้านอ่าวอุดม) ตำบลทุ่งสุขลา อำเภอศรีราชา จังหวัดชลบุรี 20230 สังกัดสำนักงานเขตพื้นที่การศึกษาประถมศึกษาชลบุรี เขต 3
ประวัติ

โรงเรียนวัดใหม่เนินพยอม เดิมเป็นโรงเรียนประชาบาล ประเภทนายอำเภอจัดตั้ง โดยความร่วมมือของ "พระครูขาบ ธรรมธิโร" เจ้าอาวาสวัดใหม่เนินพยอมในขณะนั้น เปิดทำการครั้งแรกเมื่อวันที่ 8 ตุลาคม พ.ศ. 2473 โดยอาศัยศาลาการเปรียญของวัดใหม่เนินพยอม เป็นที่ทำการสอนชั่วคราว นายสำเภา ผลวิชา เป็นครูใหญ่คนแรก มีนักเรียน 40 คน นักเรียนคนแรกชื่อเด็กชายเล็ก นามสกุลซื่อสัตย์
ต่อมาในปี พ.ศ. 2479 นายกิมหรวน นินนาทนนท์ ครูใหญ่ในขณะนั้น ได้ร่วมกับเจ้าอาวาสใหม่เนินพยอม และราษฎรชาวอ่าวอุดมสร้างอาคารเรียนเอกเทศ โดยทางวัดใหม่เนินพยอม ได้จัดแบ่งที่ดินของวัดของวัดทางทิศตะวันตกด้านติดทะเล จำนวน 1 ไร่ 3 งาน 95 ตารางวา เป็นที่ทำการก่อสร้าง และที่ดินดังกล่าว  ก็เป็นที่ตั้งของโรงเรียนวัดใหม่เนินพยอม จนทุกวันนี้
ข้อมูลโรงเรียน

ตราประจำโรงเรียน
ต้นไม้ประจำโรงเรียน
ตราสัญลักษณ์โรงเรียนวัดใหม่เนินพยอม
ทะเล - ท้องฟ้า หมายถึง การศึกษาตลอดชีวิต
ฉลาม หมายถึง ความเข้มแข็ง
เรือใบแล่นในทะเล หมายถึง กายใจเป็นสุข
ความหมายรวม ความเข้มแข็งจะทำให้การศึกษาบรรลุความสำเร็จ และกายใจเป็นสุข
ปรัชญาของโรงเรียน จิร ชีวิต อุคณฺหิตุ สมตฺโถ สิกขา - การศึกษาสามารถเรียนรู้ได้ตลอดชีวิต
คำขวัญ สุขภาพดี มีวินัย ใฝ่เรียนรู้ สู้งาน
สีประจำโรงเรียน สีฟ้า   - สีเหลือง
ต้นไม้ประจำโรงเรียน ต้นพะยอม
ผู้อำนวยการ นายสมมาตร นธีวนาพันธ์
ชื่อโรงเรียนสมัยก่อน โรงเรียนวัดใหม่เนินพยอม “อ่าวอุดมราษฎรอำรุง”
แหล่งข้อมูลอื่น

เว็บไซต์ของโรงเรียนวัดใหม่เนินพยอม อ.ศรีราชา จ.ชลบุรี[ลิงก์เสีย]
แผนที่และภาพถ่ายทางอากาศของ โรงเรียนวัดใหม่เนินพยอม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°07′23″N 100°53′45″E﻿ / ﻿13.1230412°N 100.8958119°E﻿ / 13.1230412; 100.8958119
หม่อมเจ้าเม้า ทองแถม

| หม่อมเจ้าเม้า ทองแถม |
| --- | --- |
ประสูติ: 30 กันยายน พ.ศ. 2401
สิ้นชีพตักษัย: 24 ตุลาคม พ.ศ. 2478 (77 ปี)
พระสวามี: พระเจ้าบรมวงศ์เธอ กรมหลวงสรรพสาตรศุภกิจ
พระบุตร: 6 องค์
ราชสกุล: รองทรง (ประสูติ) ทองแถม (เสกสมรส)
ราชวงศ์: จักรี
พระบิดา: พระเจ้าราชวรวงศ์เธอ กรมหมื่นสิทธิสุขุมการ
พระมารดา: หม่อมรอด รองทรง ณ อยุธยา
หม่อมเจ้าเม้า ทองแถม (ราชสกุลเดิม รองทรง; 30 กันยายน พ.ศ. 2401 — 24 ตุลาคม พ.ศ. 2478) เป็นชายาในพระเจ้าบรมวงศ์เธอ กรมหลวงสรรพสาตรศุภกิจ
พระประวัติ

หม่อมเจ้าเม้า ทองแถม เป็นพระธิดาในพระเจ้าราชวรวงศ์เธอ กรมหมื่นสิทธิสุขุมการ ประสูติหม่อมรอต เมื่อวันที่ 30 กันยายน พ.ศ. 2401 ต่อมาเสกสมรสกับพระเจ้าบรมวงศ์เธอ กรมหลวงสรรพสาตรศุภกิจ มีพระโอรสธิดาด้วยกันคือ
หม่อมเจ้าทองเชื้อธรรมชาติ ทองแถม
หม่อมเจ้าทองชมพูนุท ทองแถม
หม่อมเจ้าทองเติม ทองแถม
หม่อมเจ้าทองต่อ ทองแถม
หม่อมเจ้าสุวรรณโสภา ทองแถม
หม่อมเจ้าทองบรรณาการ ทองแถม
ในปี พ.ศ. 2478 หม่อมเจ้าเม้าเริ่มประชวรปัปผาสะพิการ พระอาการมีแต่ทรงกับทรุด จนถึงชีพิตักษัยเมื่อวันที่ 24 ตุลาคม พ.ศ. 2478 ขณะชันษา 77 ปี พระราชทานเพลิงศพ ณ วัดปทุมวนารามเมื่อวันที่ 18 ตุลาคม พ.ศ. 2479
เครื่องราชอิสริยาภรณ์

พ.ศ. 2465 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. ไม่ปรากฎ –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. ไม่ปรากฎ –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
ออมสิน ชีวะพฤกษ์

| ออมสิน ชีวะพฤกษ์ป> ช., ป.ม. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 15 ธันวาคม พ.ศ. 2559 – 23 พฤศจิกายน พ.ศ. 2560
นายกรัฐมนตรี: ประยุทธ์ จันทร์โอชา
ก่อนหน้า: หม่อมหลวงปนัดดา ดิศกุล  สุวพันธุ์ ตันยุวรรธนะ
ถัดไป: สุวพันธุ์ ตันยุวรรธนะ กอบศักดิ์ ภูตระกูล
รัฐมนตรีช่วยว่าการกระทรวงคมนาคม
ดำรงตำแหน่ง 19 สิงหาคม พ.ศ. 2558 – 15 ธันวาคม พ.ศ. 2559
นายกรัฐมนตรี: ประยุทธ์ จันทร์โอชา
ก่อนหน้า: อาคม เติมพิทยาไพสิฐ
ถัดไป: พิชิต อัคราทิตย์
 
ข้อมูลส่วนบุคคล
เกิด: 1 เมษายน พ.ศ. 2494 (73 ปี)
ศาสนา: พุทธ
คู่สมรส: นิตษา ชีวะพฤกษ์

ออมสิน ชีวะพฤกษ์ อดีตรัฐมนตรีประจำสำนักนายกรัฐมนตรี รองประธานกรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559
กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง และเลขานุการศูนย์บัญชาการติดตามสถานการณ์ (ศตส.) คนปัจจุบัน อดีตรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา และเป็นอดีตกรรมการผู้จัดการใหญ่บริษัท ไปรษณีย์ไทย จำกัด (มหาชน)
ประวัติ

ออมสิน ชีวะพฤกษ์ เกิดเมื่อวันที่ 1 เมษายน พ.ศ. 2494 เป็นบุตรของนายสุทัศน์ กับนางจินดา ชีวะพฤกษ์ สมรสกับนางนิตษา ชีวะพฤกษ์ มีบุตรสาว 1 คน ชื่อ นางสาว กมลรัตน์ ชีวะพฤกษ์ พนักงานฝ่ายการต่างประเทศ สำนักงานการบินพลเรือนแห่งประเทศไทย
ออมสิน สำเร็จการศึกษาชั้นมัธยมศึกษาจากโรงเรียนวัดหงส์ปทุมาวาส ปริญญาตรี คณะเศรษฐศาสตร์ จากมหาวิทยาลัย Aligarh Muslim University อินเดีย
ออมสิน สำเร็จการศึกษาบริหารธุรกิจมหาบัณฑิต จากมหาวิทยาลัยเกษตรศาสตร์ และหลักสูตรการบริหารชั้นสูง (Advanced Management Program) จากมหาวิทยาลัยฮาร์วาร์ด สหรัฐอเมริกา
การทำงาน

ออมสิน ชีวะพฤกษ์ เคยทำงานในสังกัดการสื่อสารแห่งประเทศไทย (ก.ส.ท.) ดำรงตำแหน่งสูงสุดเป็นรองผู้ว่าการการสื่อสารแห่งประเทศไทย ต่อมาเมื่อมีการแปรสภาพเป็นบริษัทมหาชน เขาจึงได้รับแต่งตั้งเป็นรองกรรมการผู้จัดการใหญ่ด้านการเงิน และจนกระทั่งได้รับแต่งตั้งเป็นกรรมการผู้จัดการใหญ่บริษัท ไปรษณีย์ไทย จำกัด (ปณท) ในระหว่างปี พ.ศ. 2550 ถึงปี พ.ศ. 2554 ซึ่งนับเป็นผู้บริหารที่สามารถสร้างผลกำไรให้บริษัทได้จำนวนมาก
ต่อมาหลังการรัฐประหารในประเทศไทย พ.ศ. 2557 ภายใต้การบริหารงานของรัฐบาล และคณะรักษาความสงบแห่งชาติ เขาได้รับแต่งตั้งให้เป็นประธานกรรมการบริหารการรถไฟแห่งประเทศไทย ต่อมาในเดือนสิงหาคม พ.ศ. 2558 ออมสิน ชีวะพฤกษ์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา
ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี แทน
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
โรงเรียนวัดตะพงนอก (รังษีปิยะราษฎร์รังสรรค์)

| โรงเรียนวัดตะพงนอก (รังษีปิยะราษฎร์รังสรรค์) Wat Tapong Nok School> ที่ตั้ง |
| --- | --- |
37/6 หมู่13 ต.ตะพง อ.เมืองระยอง จ.ระยอง 21000
ข้อมูล
ชื่ออื่น: ต.พ.๒, ม.ต.พ.๒  
ประเภท: โรงเรียนขยายโอกาส
คำขวัญ: สุวิชาโน ภวํ โหติ (ผู้รู้ดีเป็นผู้เจริญ)
สถาปนา: 8 กันยายน พ.ศ. 2468
หน่วยงานกำกับ: สพฐ.
ผู้อำนวยการ: นายปัญจนอง วงศ์บุปผา
ระดับปีที่จัดการศึกษา: อ.1 - ม.3
สี:     สีฟ้า - สีขาว
เพลง: มาร์ชเด็กตะพงนอก
โรงเรียนวัดตะพงนอก (รังษีปิยะราษฎร์รังสรรค์) ตั้งอยู่ที่หมู่ที่ 13 ตำบลตะพง อำเภอเมืองระยอง จังหวัดระยอง
ประวัติโรงเรียน

โรงเรียนวัดตะพงนอก (รังษีปิยะราษฎร์รังสรรค์) เปิดทำการสอนครั้งแรกวันที่ 8 กันยายน 2468 โดยใช้ศาลาการเปรียญของวัดตะพงนอกเป็นที่เรียน ใช้นามว่า "โรงเรียนประชาบาลตำบลตะพง" ต่อมาได้ปรับปรุงและพัฒนาโรงเรียน ให้เหมาะสมกับสภาพสังคมที่เปลี่ยนแปลงไปอย่างต่อเนื่อง
ปัจจุบัน โรงเรียนวัดตะพงนอก (รังษีปิยะราษฎร์รังสรรค์) เป็นโรงเรียนขนาดใหญ่ตั้งอยู่ในย่านชุมชน เปิดทำการเรียนการสอน 3 ระดับ คือ ระดับปฐมวัย ระดับประถมศึกษา และระดับมัธยมศึกษาตอนต้น
รายนามผู้บริหารจากอดีตถึงปัจจุบัน

| รายนามผู้บริหารโรงเรียน | วาระการดำรงตำแหน่ง |
| --- | --- |
พระศิลป์ ดัชนีย์: พ.ศ. 2465 - พ.ศ. 2467
นายสอน สุวรรณเกษร: พ.ศ. 2467 - พ.ศ. 2467
นายกิมเฮา สุภาพันธ์: พ.ศ. 2467 - พ.ศ. 2468
นายศรี ภูธนะกูล: พ.ศ. 2469 - พ.ศ. 2469
นายหาญ พนาเวช: พ.ศ. 2479 - พ.ศ. 2480
นายอิงค์ เวชประสิทธิ์: พ.ศ. 2480 - พ.ศ. 2483
นายวอน วิริยะมัติ: พ.ศ. 2483 - พ.ศ. 2485
นางสาวบุญชู ศิริภัคดี: พ.ศ. 2485 - พ.ศ. 2485
นางสาววัลภา เสียงลือ: พ.ศ. 2485 - พ.ศ. 2485
นางสาวบุญชู ศิริภัคดี: พ.ศ. 2485 - พ.ศ. 2487
นายพิพัฒน์ พ้นชั่ว: พ.ศ. 2487 - พ.ศ. 2487
นางสาววรรณี โสภณ: พ.ศ. 2487 - พ.ศ. 2488
นายพิสุทธิ์ มณีแสง: พ.ศ. 2488 - พ.ศ. 2507
นายจำนง ฉายาชวลิต: พ.ศ. 2507 - พ.ศ. 2507
นายระวี ปัญญายิ่ง: พ.ศ. 2507 - พ.ศ. 2513
นายจอม จรัสวิมล: พ.ศ. 2513 - พ.ศ. 2516
นายจำนง ฉายาชวลิต: พ.ศ. 2516 - พ.ศ. 2530
นายโสภณ ไทรเมฆ: พ.ศ. 2530 - พ.ศ. 2533
นายสุรพงษ์ ซื่อตรง: พ.ศ. 2533 - พ.ศ. 2535
นายจตุรงค์ ผลารุจิ: พ.ศ. 2535 - พ.ศ. 2536
นายพงศา งามละเมียด: พ.ศ. 2536 - พ.ศ. 2542
นายมานพ งามสุวรรณ์: พ.ศ. 2542 - พ.ศ. 2544
นายจำนง ไชยรัตน์: พ.ศ. 2544 - พ.ศ. 2548
นายวินัย ฉิมวงษ์: พ.ศ. 2548 - พ.ศ. 2551
นายสมพงษ์ น้อยสุขขี: พ.ศ. 2551 - พ.ศ. 2555
นายปัญจนอง วงศ์บุปผา: พ.ศ. 2551 - ปัจจุบัน
แหล่งข้อมูลอื่น

โรงเรียนวัดตะพงนอก (รังษีปิยะราษฎร์รังสรรค์) ที่เฟซบุ๊ก
ข้อมูลพื้นฐานโรงเรียนวัดตะพงนอก (รังษีปิยะราษฎร์รังสรรค์)ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
ดราก้อนบอล (อนิเมะ)

| --- | --- |
ดราก้อนบอล

ドラゴンボール
ชื่อภาษาอังกฤษ: Dragon Ball
แนว: ผจญภัย , แอคชั่น , ตลก
อนิเมะ
กำกับโดย: มิโนรุ โอคาซากิ  ไดสุเกะ นิชิโอะ
สตูดิโอ: โตเอแอนิเมชัน
ดราก้อนบอล (ญี่ปุ่น: ドラゴンボール; โรมาจิ: Doragonbōru; ทับศัพท์: ทับศัพท์จาก Dragon Ball) ภาพยนตร์อนิเมะ ที่มาจากหนังสือการ์ตูนดราก้อนบอล วาดและแต่งเรื่องด้วย อากิระ โทริยามะ ผลิตโดยบริษัทโตเอโดกะ (ปัจจุบันเป็น โตเอแอนิเมชัน) มีทั้งหมด 153 ตอนโดยฉายในญี่ปุ่นตั้งแต่  26 กุมภาพันธ์ พ.ศ. 2529 ถึง 12 เมษายน พ.ศ. 2532
เนื้อเรื่องของดราก้อนบอลอ้างอิงมาจากนิยายจีนเรื่องไซอิ๋ว โดยมีชื่อตัวละครเดียวกันคือหงอคง(โกคู)
ในประเทศไทย > การออกอากาศ

เริ่มออกอากาศทาง ช่อง 9 อสมท. ในปี พ.ศ. 2531 ในช่วงของ ช่อง 9 การ์ตูน
กลับมาออกอากาศอีกครั้งทางไอทีวี ในช่วงของ ไอทีวี การ์ตูนคลับ ตั้งแต่วันที 1 มกราคม พ.ศ. 2548 - 17 มิถุนายน พ.ศ. 2549 เวลา 08.00-08.30 น.(ตั้งแต่เดือนสิงหาคม พ.ศ. 2548 เป็นต้นไป ออกอากาศเวลา 08.30-09.00 น.)
ตัวละคร

ดูเพิ่ม: รายชื่อตัวละครในดราก้อนบอล
เนื้อเรื่อง

บทความหลัก: รายชื่อตอนในดราก้อนบอล
เนื้อเรื่อง > ฝึกวิชากับเซียนเต่า / สู่ความเป็นหนึ่งในใต้หล้า - Tournament saga

โกคูได้ไปฝึกวิชากับเซียนเต่า แต่การที่จะฝากตัวเป็นลูกศิษย์ไม่ใช่เรื่องง่ายๆ คือจะต้องไปหาสาวสวยมาพบกับอาจารย์ก่อน แต่โกคูไม่รู้ประสาว่าอะไรคือสาวสวยดันไปเอาธิดาช้างกับนางเงือกมา พอดีมีเพื่อนใหม่ (คู่แข่ง) คุริลิน เณรน้อยจากวัดเส้าหลินมาฝากตัวเป็นศิษย์ด้วยเลยได้ รันจิ สาวน้อยทีถูกตำรวจล่าตัวอยู่เซียนเต่าจึงชวนมาอยู่ด้วยกัน รันจิก็ตกลงเพราะจำความไม่ได้ จากนั้นเธอจามแล้วกลายเป็นนางโจร ทุกคนจึงเข้าใจว่าทำไมเธอถึงถูกตำรวจตามล่า
เพื่อฝึกวิชาให้เด็กทั้ง 2 เซียนเต่าจึงย้ายที่อยู่ไปแผ่นดินใหญ่ การฝึกเน้นพละกำลังของร่างกาย โดยให้ใส่กระดองเต่ายักษ์หนักอึ้งไว้ แล้วให้ทำงานเช่นส่งนม ก่อสร้าง ทำนา โดยไม่ได้สอนวิชายุทธให้กับเด็กๆเลย เมื่อถึงการประลอง ศึกชิงเจ้ายุทธ อาจารย์ก็พาทั้ง 2 คนเข้าร่วมประลอง เมื่อทั้งสองถอดกระดองเต่าออกจึงได้ทราบว่าตัวเองมีพลังเหนือมนุษย์ จากผลของการฝึกอันหนักหนาแสนสาหัส ที่งานประลองโกคูได้พบกับหมาป่าหยำฉา และเพื่อนๆอีกครั้ง ทั้งหมดได้ผ่านเข้ารอบ 8 คน
การประลองคู่แรง คุริริน ปะทะแบ็คทีเรียน นักสู้ยักษ์ที่มีกลิ่นร้ายแรงยากที่จะรับมือ กลิ่นมันน่าจะเหม็นกว่ารถขยะ เพราะบางทีรถขยะเราก็ยังทนได้ไม่ต้องอุดจมูก แต่ที่เห็นตัวละครทุกคนอุดจมูกหมด ทำให้คุริรินไม่สามารถรับมือได้และกำลังจะแพ้ พอดีโกคูนึกออกว่าคุริรินไม่มีจมูกจึงบอกเพื่อน คุริรินก็จัดการกับนักสู้ยักษ์ได้อย่างง่ายดาย
คู่ที่ 2 หยำฉา ปะทะแจ๊คกี้ชุน (เซียนเต่าปลอมตัวมา) หยำฉาแม้จะแกร่งแต่ต้องมาพ่ายไปอย่างง่ายดาย คู่ที่ 3 นามุปะทะรันฟาน สาวสวยที่ใช้เสน่ห์หลอกทำร้ายนักสู้มามากมาย แต่นามุแบกรับความหวังของหมู่บ้านไว้จึงไม่วอกแวก สาวสวยเลยถูกฟาดจนแพ้ไป
คู่ที่ 4 โกคู ปะทะมังกรกิรันที่มีพลังต่อสู้สูงที่สุด ปล่อยแสงและบินได้ พ่นน้ำลายเหนียวได้ โกคูกำลังพ่ายแพ้และแล้วหางที่ถูกตัดก็งอกออกมาอีกครั้ง ทีนี้โกคูคึกมาก แสดงพลังทำลายกำแพง มังกรกิรันเห็นถึงกับยกธงขาวยอมแพ้ไป
รอบรองคู่ที่ 1 คุริริน ปะทะแจ๊คกี้ชุน อาจารย์มีความมั่นใจว่าศิษย์ทั้งสองต้องชนะการประลองแน่นอน จึงไม่ต้องการให้ทั้งคู่เหลิงและไม่ยอมฝึกฝนต่อไป จึงปลอมตัวมาลงแข่งด้วย แต่คุริรินมีไหวพริบและมีพื้นฐานจากเส้าหลิน จึงยากที่จะเอาชนะได้ถึงกับทำให้ท่านต้องเอาจริง รอบรองคู่ที่ 2 โกคู ปะทะนามุ ถึงโกคูจะแกร่งแต่เจอกับนามุซึ่งเป็นผู้ใหญ่กว่าจะชนะได้ก็หอบเหมือนกัน
รอบชิงชนะเลิศ โกคูปะทะแจ๊คกี้ชุน โกคูได้แปลงร่างเป็นลิงยักษ์อีกครั้ง และอาละวาดไร้สติสะตัง จนแจ๊กกี้ชุนตัดสินใจทำลายดวงจันทร์ โกคูจึงคืนร่างเดิมและสู้กันต่อ แต่ว่าแจ๊กกี้ จุนก็ชนะโกคูไปอย่างเฉียดฉิว เมื่อจบการประลองแล้วท่านอาจารย์ได้สอนว่าไม่ต้องเสียใจที่แพ้ เหนือฟ้ายังมีฟ้าและให้ตั้งใจฝึกฝนต่อไป (ที่ลำบากลงต่อสู้ด้วยทั้งหมดก็เพราะอยากจะพูดแค่นี้) โกคูตัดสินใจที่จะตามหาดราก้อนบอล ลูกที่เป็นของดูต่างหน้าของปู่ จึงได้แยกย้ายกับทุกคนออกตามหาเพียงลำพัง
เนื้อเรื่อง > ตามหาดราก้อนบอลอีกครั้ง / กองทัพโบวแดงถล่มโลก - Red Ribbon Army saga

ขณะที่โกคูตามหาดราก้อนบอลสี่ดาวที่เป็นของดูต่างหน้าแทนคุณปู่ ก็ได้มาปะทะกับกองทัพโบวแดงที่ชั่วร้ายที่ต้องการจะรวบรวมดราก้อนบอลเช่นกัน ขณะต่อสู้แย่งชิงดราก้อนบอล นายพลซิลเวอร์ ได้ทำลายเมฆสีทองด้วยบาซูก้า โกคูเสียใจมากและอัดซิลเวอร์จนสลบ เมื่อตรวจค้นในฐานได้พบกับเครื่องบินและหุ่นยนต์ เขาจึงให้หุ่นยนต์ช่วยขับเครื่องบินพาไปหาดราก้อนบอลลูกต่อไปที่อยู่ทางเหนือ
เมื่อมาถึงทางเหนือเครื่องบินของโกคูถูกน้ำแข็งเกาะและตกลง สาวน้อยสโนว์ได้ช่วยเขาไว้ และหมู่บ้านของสโนว์ได้ถูกกองทัพโบวแดงรุกราน โกคูจึงอาสาปราบกองทัพโบวแดงให้เพื่อเป็นการตอบแทนที่สโนวช่วยเขาไว้ โกคูบุกเดี่ยวขึ้นหอคอยพลังฐานทัพของนายพลไวท์ โดยแต่ละชั้นจะมีบอสเฝ้าอยู่ ชั้นที่ 2 เป็นพวกนายสิบ ก็โดนโกคูเตะกระจัดกระจายตามระเบียบ ชั้น 3 คือเป็นไซบอร์คที่แข็งแกร่งมาก ขนาดโดนพลังคลื่นเต่าหัวหลุดไปแล้วก็ยังไม่ตาย แต่แบ็ตเตอรี่ดันมาหมดกลางคัน
ชั้น 4 คือนินจาติ๊งต๊องมุราซากิที่เหมือนจะเก่งแต่เป็นได้แค่กระสอบทรายให้คนอ่านฮาเล่น และบอสลึกลับของชั้น 4 คือมนุษย์ดัดแปลงหมายเลข 8 ผู้ซึ่งมีพลังมหาศาลแต่ดันจิตใจดี เขาขัดคำสั่งนินจาเพราะไม่อยากทำชั่วจึงถูกทำร้าย โกคูโมโหจึงเตะนินจาชั่วกระเด็นออกนอกหอคอยไปไกล ชั่น 5 บนสุดคือฐานทัพของนายพลไวท์ และบอสลึกลับของชั้นนี้คือสัตว์ทดลองบูยอง ที่ผิวหนังทนทานกับพลังทั้งปวง โกคูทำลายผนังให้ลมหนาวพัดเข้ามาทำให้ผิวหนังของบูยองแข็งเป็นน้ำแข็งจากนั้นก็เพล้ง แตกกระจาย โกคูบุกถึงตัวนายพลไวท์แต่ทำอะไรไม่ได้ เพราะหัวหน้าหมูบ้านถูกจับไว้เป็นตัวประกัน โกคูถูกยิงด้วยปืนแม็กนั่มจนหมอบ หมายเลข 8 โมโหที่โกคูถูกทำร้ายจึงแสดงพลังที่แท้ทรูออกมาอัดนายพลไวท์จะกระเด็นทะลุหอคอยไปไกลแสนไกล หอคอยพลังอันชั่วร้ายถูกทำลายแล้ว โกคูช่วยหัวหน้าหมู่บ้านออกมาได้ แต่หาดราก้อนบอลไม่เจอเนื่องจากเรด้าดราก้อนได้พังจากการต่อสู้ แต่หมายเลข 8 เป็นคนเก็บดราก้อนบอลเอาไว้เองเพราะไม่ชอบที่กองทัพโบวแดงรุกรานชาวบ้าน หมายเลข 8 จึงมอบดราก้อนบอลให้โกคูและซ่อมดราก้อนเรด้าให้ แต่เทคโนโลยีของบูลม่าสูงกว่าเรดริบบ้อนทำให้หมายเลข 8 ซ่อมไม่ได้ โกคูจึงออกเดินทางไปหาบูลม่าที่เมืองทางตะวันตก
เมื่อโงกุนมาถึงบ้านของบูลม่าก็พอดีกับบูลม่ากำลังเซ็งสุดๆที่ทะเลาะกับหยำฉา เธอจึงตัดสินใจออกเดินทางไปหาดราก้อนบอลกับโกคูอีกครั้ง ทั้งสองจึงมุ่งหน้าสู่มหาสมุทรเพื่อตามหาดราก้อนบอลลูกต่อไป แต่ดราก้อนบอลอยู่ลึกมากจึงต้องไปยืมเรือดำน้ำของเซียนเต่า แต่เซียนเต่าขอแลกเปลี่ยนกับนาฬิกาย่อส่วนที่บูลม่าประดิษขึ้นใหม่ เพราะหวังจะเคลมรันจิ และโกคูก็ได้ชวนคุริรินให้ไปผจญภัยด้วยกัน และเขาได้ฝากดราก้อนบอลทั้งหมดไว้ที่บ้านเต่า
ผู้บัญชาการเรดได้ส่งนายพลบลูมาแย่งชิงดราก้อนบอลจากโกคู นายพลบลูได้ส่งผู้กองคอปเปอร์ไปบ้านเต่า และตัวเขาได้สะกดรอยตามพวกของบูลม่าไปถึงฐานทัพของพวกโจรสลัดที่เต็มไปด้วยกับดัก และมีโกคูได้ปะทะกับหุ่นยนต์เฝ้ายาม และปลาหมึกยักษ์ ส่วนบูลม่าและคุริรินได้ล่วงหน้าไปหาดราก้อนบอลก่อน นายพลบูลตามมาจนทั้งหมดได้ค้นพบสมบัติของโจรสลัดและได้สู้กับคุริริน นายพลบลูใช้พลังจิตสยบคุริรินลงได้และกำลังจะฆ่าแต่โกคูตามมาช่วยทัน โกคูสู้กับนายพลบลูและเสียท่าอีกคน พอดีถ้ำจะระเบิดและหนูวิ่งมาหนึ่งตัว นายพลบลูถึงกับเสียอาการและโกคูได้โอกาสเผด็จศึก โกคูเสาะลึกเข้าไปในถ้ำจนลึกสุดและได้พบกับดราก้อนบอลและใช้พลังคลื่นเต่าเร่งเรือดำน้ำหนีจากถ้ำถล่มมาได้ แต่นายพลบลูก็รอดตายและได้ล่วงหน้ามาชิงดราก้อนบอลที่บ้านเต่าไปได้ โงกุนไล่ตามนายพลบลูมาถึงหมู่บ้านเพ็นกวิ้น และเขาได้พบกับหนูน้อยอาราเร่ และช่วยกันกำจัดนายพลบลูลงได้